laion/Wikipedia-Exotic huggingface dataset:
অয়ন ভট্টাচার্য

অয়ন ভট্টাচার্য (জন্ম: ১৭ জুলাই, ১৯৯১) হলেন একজন ভারতীয় ক্রিকেটার। প্রথম-শ্রেণির ক্রিকেটে তাঁর অভিষেক হয় ২০১৬ সালের ২০ অক্টোবর ২০১৬-১৭ রঞ্জি ট্রফিতে বাংলা ক্রিকেট দলের হয়ে। টোয়েন্টি২০ ক্রিকেটে তাঁর অভিষেক ঘটে ২০১৯ সালের ২৭ ফেব্রুয়ারি ২০১৮-১৯ সৈয়দ মুস্তাক আলি ট্রফিতে মিজোরামের হয়ে। সেই বছরই ৭ অক্টোবর ২০১৯-২০ বিজয় হাজারে ট্রফিতে বাংলা দলের হয়ে লিস্ট এ ক্রিকেটে তিনি প্রথম অবতীর্ণ হন। "Ayan Bhattacharjee"। ESPN Cricinfo। সংগ্রহের তারিখ ১৩ অক্টোবর ২০১৬।  "Ranji Trophy, Group A: Bengal v Punjab at Bilaspur, Oct 20-23, 2016"। ESPN Cricinfo। সংগ্রহের তারিখ ২২ অক্টোবর ২০১৬।  "Group D, Syed Mushtaq Ali Trophy at Cuttack, Feb 27 2019"। ESPN Cricinfo। সংগ্রহের তারিখ ২৭ ফেব্রুয়ারি ২০১৯।  "Elite, Group C, Vijay Hazare Trophy at Jaipur, Oct 7 2019"। ESPN Cricinfo। সংগ্রহের তারিখ ৭ অক্টোবর ২০১৯।  ইএসপিএনক্রিকইনফোতে অয়ন ভট্টাচার্য (ইংরেজি)
মেমসাহেব (চলচ্চিত্র)

মেম সাহেব পিনাকী মুখার্জী পরিচালিত ১৯৭২ সালের ভারতীয় বাংলা ভাষার চলচ্চিত্র। এটি নির্মিত হয়েছিল প্রখ্যাত সাহিত্যিক নিমাই ভট্টাচার্যের একই নামের উপন্যাস অবলম্বনে। এতে মুখ্য ভূমিকায় অভিনয় করেছিলেন উত্তম কুমার এবং অপর্ণা সেন। উত্তম কুমার - বাচ্চু অপর্ণা সেন সুব্রত চ্যাটার্জী গীতা দে লোলিতা চ্যাটার্জী বাসন্তী চ্যাটার্জী শৈব্যা দত্ত রত্না ভট্টাচার্য ইন্দুবালা দেবী আরতি চ্যাটার্জী সঞ্চয়িতা সাহা ঝুমা মুখার্জী রত্না চ্যাটার্জী ভারতী ভট্টাচার্য অজন্তা কর ভারতী চ্যাটার্জী সুমিত্রা মুখোপাধ্যায় মেমসাহেব চলচ্চিত্রের গানের সুর ও সঙ্গীত পরিচালনা করেছেন অসীমা ভট্টাচার্য। তার সহকারীর দায়িত্ব পালন করেছেন অলোক নাথ দে। ছবিতে কবিগুরু রবীন্দ্রনাথ ঠাকুরের "খোল দ্বার খোল" ও কবি অতুল প্রসাদ সেনের "বঁধু এমন বাদলে" গান দুটি ব্যবহৃত হয়েছে। এছাড়া অন্য গানের গীত রচনা করেছেন মিল্টু ঘোষ। গানে কণ্ঠ দিয়েছেন মান্না দে, অসীমা ভট্টাচার্য, শৈলেন মুখোপাধ্যায় এবং বাণীচক্র ও শাহানা স্কুল অফ্‌ মিউজিকের ছাত্রছাত্রীবৃন্দ। "Memsaheb"। Gomolo। ২৩ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৭।  "বাচ্চু রিপোর্টার"। দৈনিক কালের কণ্ঠ। ৩০ সেপ্টেম্বর ২০১৬। সংগ্রহের তারিখ ২৬ জুন ২০১৭।  ইন্টারনেট মুভি ডেটাবেজে মেমসাহেব (ইংরেজি) বলিউড হাঙ্গামায় মেম সাবেব (ইংরেজি)
বৈশ্বিক রাত্রি যাত্রা

বৈশ্বিক রাত্রি যাত্রা  ছিল ইনভিজিবল চিলড্রেন ইনকর্পোরেটেড এর মাধ্যমে ইনভিসিবল চিলড্রেন চলচ্চিত্রের নির্মাতাদের দ্বারা আয়োজিত একটি বিশ্বব্যাপী অনুষ্ঠান। এটি ২৯শে এপ্রিল, ২০০৬ তে অনুষ্ঠিত হয়। সমগ্র বিশ্বের যুবসম্প্রদায় উগান্ডার শিশুদের জন্য সমর্থন জানাতে শহরের কেন্দ্রগুলিতে হেঁটেছিল এবং পার্কে রাত্রিযাপন করেছিল, যারা প্রতি রাতে শহরের কেন্দ্রগুলিতে হেঁটে লর্ডস রেজিস্ট্যান্স আর্মি (এলআরএ) দ্বারা ধরা এড়ানোর চেষ্টা করে। উত্তর উগান্ডার অচোলিল্যান্ড থেকে ৩ থেকে ১৭ বছর বয়সী এই শিশুদের "রাতের যাত্রী" হিসাবে উল্লেখ করা হয়। তারা এলআরএ থেকে নিরাপত্তার সন্ধানে অভ্যন্তরীণভাবে বাস্তুচ্যুত ব্যক্তিদের ক্যাম্প থেকে বড় শহরগুলিতে বিশেষ করে গুলু পর্যন্ত ২০ কিমি (১২ মাইল) পর্যন্ত হেঁটে যায়। বৈশ্বিক রাত্রি যাত্রা ছিল অন্যান্য উদ্যোগের মতো যা অচোলিল্যান্ডে শিশুদের দুর্দশার বিষয়ে সচেতনতা জাগান গুলু ওয়াকের মতো যা অক্টোবর ২০০৫ সালে আন্তর্জাতিকভাবে ৪০ টি শহরে হয়েছিল; যাইহোক, বৈশ্বিক রাত্রি যাত্রা অনেক বড় পরিসরে সংঘটিত হয়েছিল। ৫৮০০০ এরও বেশি লোক অনুষ্ঠানে অংশ নিতে নিবন্ধন করেছিল, কিন্তু মোট ৮০০০০ এরও বেশি অংশ নিয়েছিল; এটি সাতটি দেশের ১৩০টি শহরে হয়েছিল। অনুষ্ঠানের লক্ষ্য ছিল সচেতনতা বৃদ্ধি করা এবং শেষ পর্যন্ত মার্কিন যুক্তরাষ্ট্রের নীতিমালায় পরিবর্তন আনার মাধ্যমে আফ্রিকার দীর্ঘতম চলমান দ্বন্দ্বের অবসান ঘটানো। অনুষ্ঠানের স্লোগান হল "২৯শে এপ্রিল, আমরা একত্রিত হয়েছি। একটি পার্থক্য আনতে। একটি যুদ্ধ শেষ করতে।" World Magazine Article on Global Night Commute Invisible Children আনুষ্ঠানিক ফটোগ্রাফি Flickr Collection Vancouver, Canada ওয়েব্যাক মেশিনে আর্কাইভকৃত ১১ মার্চ ২০০৭ তারিখে Columbia, South Carolina[স্থায়ীভাবে অকার্যকর সংযোগ] Portland, Oregon Washington DC সংবাদমাধ্যম Students join Global Night Commute in Washington, D.C., The Johns Hopkins News-Letter
তেন্দো মুকুমেলা

তেন্দো মুকুমেলা (ইংরেজি: Thendo Mukumela; জন্ম: ৩০ জানুয়ারি ১৯৯৮) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব কেপ টাউন স্পার্স এবং দক্ষিণ আফ্রিকা অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন। ২০১৫ সালে, মুকুমেলা দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৭ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৬ ম্যাচে অংশগ্রহণ করেছেন। তেন্দো মুকুমেলা ১৯৯৮ সালের ৩০শে জানুয়ারি তারিখে দক্ষিণ আফ্রিকার লিম্পোপোয় জন্মগ্রহণ করেছেন এবং সেখানেই তার শৈশব অতিবাহিত করেছেন। মুকুমেলা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন। "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ১৫।  "South Africa confirm final squad" [দক্ষিণ আফ্রিকার চূড়ান্ত দল ঘোষণা]। kickoff.com (ইংরেজি ভাষায়)। কিকঅফ। ৩ জুলাই ২০২১। ৩ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৭ জুলাই ২০২১।  সকারওয়েতে তেন্দো মুকুমেলা (ইংরেজি) ট্রান্সফারমার্কেটে তেন্দো মুকুমেলা (ইংরেজি) ন্যাশনাল-ফুটবল-টিমস.কমে তেন্দো মুকুমেলা (ইংরেজি)
স্বপন গুপ্ত

স্বপন গুপ্ত (১৯৪৬ - ১১ অক্টোবর ২০২১) ছিলেন একজন বিশিষ্ট রবীন্দ্র সংগীত শিল্পী। ২০১৫ খ্রিস্টাব্দে পশ্চিমবঙ্গ সরকার তাকে "সঙ্গীত মহাসম্মান" প্রদান করে। স্বপন গুপ্তর জন্ম বৃটিশ ভারতের অধুনা বাংলাদেশের বরিশালে। দেশ ভাগের সময় তার পরিবার পশ্চিমবঙ্গের কলকাতায় চলে আসেন। তখন স্বপন ছিলেন নিতান্তই শিশু। দৃষ্টিহীন অথচ মেধাবী স্বপন পড়াশোনা করেছেন প্রথমে কলিকাতা অন্ধ বিদ্যালয়ে। ১৯৬৫ খ্রিস্টাব্দে নরেন্দ্রপুর রামকৃষ্ণ মিশনে ইংরাজী ভাষা ও সাহিত্যে স্নাতক হন এবং ১৯৬৭ খ্রিস্টাব্দে স্নাতকোত্তর ডিগ্রি লাভ করেন। পড়াশোনার সাথে পিয়ানো অ্যাকর্ডিয়ান বাজাতেন, শখ করে গান করতেন তবে গোড়ার দিকে প্রথাগত সঙ্গীত শিক্ষা ছিল না। আর কোন দিন ভাবেননি যে, তিনি একজন সঙ্গীত শিল্পী হবেন। ১৯৬৫ খ্রিস্টাব্দে আকস্মিক ভাবেই নরেন্দ্রপুর কাছে জগদ্দলে এক সরস্বতী পুজোর সাংস্কৃতিক অনুষ্ঠানে প্রখ্যাত রবীন্দ্র সংগীত শিল্পী দেবব্রত বিশ্বাস তার কণ্ঠে শোনেন - 'আকাশভরা সূর্য-তারা'। স্বপন গুপ্তের মধ্যে অনেক সম্ভাবনা দেখতে পান তিনি। সাথে সাথেই মহান শিল্পীর সংস্পর্শে আসেন স্বপন এবং তার জীবনের অভিমুখ পরিবর্তিত হয়ে যায়। রবীন্দ্রগানের ছোঁয়ায় নতুন ভাবে জীবনকে উপলব্ধি করেন তিনি। প্রায় দশ বৎসর দেবব্রত বিশ্বাসের কাছে গান শেখেন প্রথম দিকে সবার সাথে। জর্জ বিশ্বাসের অত্যন্ত প্রিয় ছাত্র হওয়ার কারণে পরে আলাদা করে শেখার সুযোগ পান। দেবব্রত বিশ্বাসের চেষ্টায় বছর দুয়েক পরই অডিশন দিয়ে গান গাওয়া সুযোগ পান আকাশবাণী র কলকাতা কেন্দ্রে। ১৯৬৮ খ্রিস্টাব্দেই মায়া সেনের তত্ত্বাবধানে এইচএমভি থেকে ‘লুকালে বলেই খুঁজে বাহির করা’ আর ‘আমায় থাকতে দে-না আপন মনে’ গান দুটি নিয়ে প্রকাশিত হয় তাঁর প্রথম গাওয়া রবীন্দ্রসঙ্গীতের রেকর্ড। চলচ্চিত্র পরিচালক শৈবাল মিত্র পরিচালিত এবং ২০১৬ খ্রিস্টাব্দে মুক্তিপ্রাপ্ত ছবি ‘চিত্রকর’-এ নেপথ্যে কণ্ঠ দান করেছেন দুটি গানে। নিজে দৃষ্টিহীন হওয়ার কারণে ছবিতে দৃষ্টিহীন বিনোদবিহারী মুখোপাধ্যায়ের চরিত্র ফুটিয়ে তুলতে প্রবীণ অভিনেতা ধৃতিমান চট্টোপাধ্যায়কে সাহায্য করেছিলেন। তাঁর বলিষ্ঠ প্রাঞ্জল গায়কিতে গাওয়া উল্লেখযোগ্য রবীন্দ্র সঙ্গীত হল: লিখন তোমার ধূলায় হয়েছে ধূলি কেন রে এই দুয়ারটুকু পার হতে সংশয় অনেক কথা যাও যে বলে ছি ছি চোখের জলে ভেজাস নে আর মাটি বৈশাখের এই ভোরের হাওয়া তোমায় কিছু দেবো ব'লে আমার ভুবন তো আজ হল কাঙাল আজি নির্ভরনিন্দ্রিত ভুবনে জাগে দুঃখের বরষায় চক্ষের জল যেই নামল নয়ন তোমারে পায় না দেখিতে (চিত্রকর সিনেমায়) রবীন্দ্রসঙ্গীতের বিশেষ গায়নশৈলীর শিল্পীকে ১৯৯৯ খ্রিস্টাব্দে পশ্চিমবঙ্গের রাজ্যপাল সংস্কৃতির ক্ষেত্রে অসামান্য অবদান রাখার জন্য বিশেষভাবে সম্মানিত করেন। ২০০২ খ্রিস্টাব্দে ভারত সরকারের সামাজিক ন্যায়বিচার মন্ত্রক জাতীয় পুরস্কার প্রদান করে। ২০১৫ খ্রিস্টাব্দে পশ্চিমবঙ্গ সরকার "সঙ্গীত মহাসম্মান" প্রদান করে। প্রবীণ রবীন্দ্র সংগীতশিল্পী স্বপন গুপ্ত দীর্ঘদিন মলাশয়ের ক্যান্সারে ভুগছিলেন। ২০২১ খ্রিস্টাব্দের আগস্ট মাসে ভর্তি হয়েছিলেন হাসপাতালে। এর পাশাপাশি নিউমোনিয়ায় আক্রান্ত হন এবং কলকাতার নিউ টাউনের টাটা মেডিকেল সেন্টারে তাঁর চিকিৎসা চলছিল। ৬ই অক্টোবর মহালয়ার দিন বাড়িতে ফিরেছিলেন। কিন্তু ১১ই অক্টোবর সোমবার সকালে মহাষষ্ঠীর দিন হৃদরোগে আক্রান্ত হয়ে ৭৫ বৎসর বয়সে তিনি শেষ নিঃশ্বাস ত্যাগ করেন। তপতী গুপ্ত হলেন শিল্পীর স্ত্রী এবং কন্যা আত্রেয়ী গুপ্ত। "রবীন্দ্রসঙ্গীত শিল্পী স্বপন গুপ্তর প্রয়াণ, শোক মুখ্যমন্ত্রীর"। আনন্দবাজার পত্রিকা। সংগ্রহের তারিখ ২০২১-১০-১২।  "চলে গেলেন স্বপন গুপ্ত"। প্রথম আলো।
লা পোলিজিয়া কিয়েদে আইয়ুতো

লা পোলিজিয়া কিয়েদে আইয়ুতো (অর্থ:পুলিশ সাহায্য চায়) হলো একটি ইতালীয় জাল্লো এবং পলিচিওটেসকি ধরনের চলচ্চিত্র, যার পরিচালক হিসেবে ছিলেন মাসসিমো দাললামানো। কতিপয় পুলিশ কর্মকর্তা ১৪ বছর বয়সী সিলভিয়া পোলভেসি এর মৃত্যুর তদন্ত করছেন। একজন অপরিচিত ব্যক্তির ফোন কল আসার পর তাকে ঝুলে থাকা অবস্থায় পাওয়া যায়। প্রতক্ষদর্শী এবং অভিযুক্তদের জিজ্ঞাসাবাদ করার পর একটি টেপ পাওয়া যায় যেখানে একাধিক যৌন মিলনের ঘটনা রেকর্ড করা ছিল। এখান থেকে পুলিশ একটি অল্প-বয়সীদের পতিতা চক্র এবং এক মোটরসাইকেল আরোহণকারী ধারাবাহিক খুনির সন্ধান পায়। জোভানা রালি ডেপুটি অ্যাটর্নী ভিক্টরিয়া স্টোরি হিসেবে ক্লাউডিয়ো কাসিনেল্লি কমিশনার সিলভেস্ত্রি হিসেবে মারিও অ্যাডল্ফ কমিশনার ভ্যালেন্টিনি হিসেবে ফ্রাঙ্কো ফাব্রিজি ব্রুনো পাগিলা হিসেবে ফারলে গ্রাংগার জনাব পোলভেসি হিসেবে মারিনা বের্তি মিস পোলভেসি হিসেবে পাওলো তুর্কো মার্সোলো টর্সি হিসেবে কররাডো গাইপা প্রসিকিউটর হিসেবে মিকাইলা পিগনেতেল্লি রোজা হিসেবে শেরি বুকানন সিলভিয়া পোলভেসি হিসেবে আতিলিও দত্তেশিও শবপরীক্ষক হিসেবে চলচ্চিত্রটি রোমে অবস্থিত ডিয়ার স্টুডিওতে ক্যামেরাবন্দি করা হয়। চলচ্চিত্রটিকে দুই ধরনের চলচ্চিত্রের মিশ্রণ হিসেবে বিবেচনা করা হয়: জাল্লো এবং পলিচিওটেসকো। এটি ১৯৭৪-১৯৭৫ সালে অনেক মিশ্রিত জাল্লি ধরনের চলচ্চিত্রগুলোর একটি, যখন ইতালিয় বক্স অফিসে জাল্লো এর জনপ্রিয়তা হ্রাস পাচ্ছিল এবং পলিচিওটেসকো ধরনের চলচ্চিত্রগুলো অধিক জনপ্রিয়তা লাভ করতে শুরু করে। এই চলচ্চিত্রটি ১৯৭৪ সালের অক্টোবর মাসের ১০ তারিখে ইতালিতে প্রকাশিত হয় এবং পিএসি কর্তৃক বণ্টন করা হয়। চলচ্চিত্রটি ইতালিতে প্রকাশের পর মোট ১,৩৪৪,৩০১০০০ ইতালীয় লিরা উপার্জন করে। ২০১৪ সালের আগস্ট মাসের ১৪ তারিখে চলচ্চিত্রটি অ্যারো ভিডিও কর্তৃক ব্লু-রে -তে প্রকাশ করা হয় এবং ক্যামেরা ন্যাগেটিভ থেকে পুনরুদ্ধার করা হয়। রবের্তো কুর্তি তার বই, ইতালিয়ান ক্রাইম ফিল্মগ্রাফি-তে এই চলচ্চিত্রটিকে জাল্লো এবং পলিচিওটেসকো ধরনের মিশ্রণে তৈরি সর্বোত্তম চলচ্চিত্র বলে বর্ণনা করেছেন এবং বলেছেন, “দাললামানো এর পরিচালনা সাধারণের চেয়ে খুবই উপরে” একটি ইউরোপীয় শোষণ সংস্থাগুলোর উপর লেখা বইয়ের লেখক, ডেনি শিপকা এর মতে, “চলচ্চিত্রটি পুলিশের প্রোটোকলের উপর অনেক বেশি মনোযোগ দেওয়ায় ‘কজা আভেতে ফাত্তো আ সোলাঞ্জ’-এর মতো জোরালো নয়, তবুও দেখার মতো একটি তীব্র জোরালো চলচ্চিত্র।” Curti 2013, পৃ. 125। Curti 2013, পৃ. 124। Curti 2013, পৃ. 126। Shipka, Danny (১৪ জুন ২০১১)। Perverse Titillation: The Exploitation Cinema of Italy, Spain and France, 1960–1980। McFarland, 2011। আইএসবিএন 978-0786448883।  কুর্তি, রবের্তো (২০১৩)। Italian Crime Filmography, 1968–1980। McFarland। আইএসবিএন 978-0786469765।  উইকিমিডিয়া কমন্সে লা পোলিজিয়া কিয়েদে আইয়ুতো সংক্রান্ত মিডিয়া রয়েছে। ইন্টারনেট মুভি ডেটাবেজে লা পোলিজিয়া কিয়েদে আইয়ুতো (ইংরেজি)
দি ইলেভেন্থ আওয়ার (বই)

দি ইলেভেন্থ আওয়ার: আ কিউরিয়াস মিস্ট্রি (ইংরেজি: The Eleventh Hour: A Curious Mystery, অনুবাদ 'অন্তিম মুহূর্ত: একটি কৌতূহলী রহস্য') হল গ্রায়েম বেজ রচিত একটি চিত্রাঙ্কিত শিশুতোষ বই। এতে হোরাস দ্য এলিফ্যান্ট তার এগারতম জন্মদিনে একটি পার্টি রাখে, যেখানে সে তার দশটি বন্ধুকে (বিভিন্ন প্রাণি) এগারটি খেলা খেলতে আমন্ত্রণ জানায় এবং তার নিজের প্রস্তুতকৃত খাবারের আয়োজন করে। তবে ১১:০০ টায় তাদের খাওয়ার সময় হলে তারা দেখতে পায় তাদের খাবার কেউ একজন খেয়ে নিয়েছে। তারা একে অপরকে দোষারোপ করে এবং অবাক হয় কে সব খাবার খেতে পারে। গল্পের প্রতি পৃষ্ঠায় ছবির সতর্ক বিশ্লেষণের মধ্য দিয়ে পাঠকদের রহস্য প্রমাণ করতে দেওয়া হয়। বইটি চিলড্রেন্‌স বুক কাউন্সিল অব অস্ট্রেলিয়া থেকে "বর্ষসেরা চিত্র সংবলিত বই" পুরস্কারের যৌথ বিজয়ী হয়। বেজ আগাথা ক্রিস্টির উপন্যাস পড়ে এই বই লেখার অনুপ্রেরণা পান। তিনি গেম পার্কে প্রাণিদের পর্যবেক্ষণ করতে এবং বইয়ের জন্য ধারণা নিতে ১৯৮৭ সালে কেনিয়া ও তানজানিয়ায় যান। ছড়াকারে লেখা বইটিতে গুপ্ত ব্যাখ্যা সহযোগে হোরাসের ধনাট্য বাড়ি এবং পার্টির ঘটনাবলির বৃহদাকার ও জাকজমকপূর্ণ চিত্রাবলি রয়েছে। লেখক পাঠকদের চিত্রাবলি পরীক্ষণ এবং পর্যবেক্ষণের মধ্য দিয়ে চোরের পরিচয় খুঁজে বের করার আহ্বান করে। চিত্রাঙ্কনের বিশদ ব্যাখ্যার মধ্যে অপেশাদার তথ্যগুপ্তিবিদদের গুপ্ত বার্তা, গুপ্তলিখন প্রণালী ও সংকেত রয়েছে, যেমন - একটি পৃষ্ঠার সীমানায় মোর্স সংকেত রয়েছে, এবং বলরুম সংবলিত একটি পৃষ্ঠায় অতিথিদের মধ্যে কে অপরাধী সে বিষয়ক সাঙ্গীতিক ধারণা রয়েছে। বইয়ের শেষে গুপ্তলিখন প্রণালীর একটি অনুচ্ছেদে সবচেয়ে বড় ও লক্ষণীয় ধারণা দেওয়া আছে। পাঠকদের সেই পাঠোদ্ধার করতে হবে। পাঠক সিজারীয় গুপ্তলিখন ম্যাপিংয়ের মধ্যে দিয়ে চোরের পরিচয় আবিষ্কার করে এবং অপরাধী প্রাণির নামের প্রথম অক্ষর খুঁজে পায়। গুপ্তলিখনের সমাধান এই ধাঁধাঁর উত্তর নিশ্চিত করে এবং পাঠকদের নতুন চ্যালেঞ্জ দেয়। পাঠকগণ সংকেতপূর্ণ বার্তা, চিত্রাঙ্কনের বিশ্লেষণ এবং পাঠ্য দিয়ে রহস্যের সমাধান করতে সমর্থ হয়। কিডস বুক রিভিউয়ে বইটি সম্পর্কে বলা হয়, এটি "একটি কালজয়ী, অপ্রতিরোধ্য রহস্যধর্মী মোড় সংবলিত একটি গল্প, এটি অনুসন্ধিৎসু মনের অধিকারী যে কোন শিশুকে নিশ্চিত বিনোদন দিবে।" ১৯৮৯: সিবিসিএ বর্ষসেরা চিত্রাঙ্কিত বই (যৌথ বিজয়ী) "Winners and Commended Books 1980 - 1989 - CBCA"। চিলড্রেন্‌স বুক কাউন্সিল অব অস্ট্রেলিয়া। ২০১৪-১২-১৬ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Graeme Base - Penguin Group (USA)"। পেঙ্গুইন গ্রুপ। ২২ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০২১।  ট্রাইটস, রবার্টা সিলিঞ্জার (১ ডিসেম্বর ১৯৯৪)। "Manifold narratives: Metafiction and ideology in picture books"। চিলড্রেন্‌স লিটারেচার ইন এডুকেশন (ইংরেজি ভাষায়)। ২৫ (৪): ২২৫–২৪২। আইএসএসএন 1573-1693। ডিওআই:10.1007/BF02355303। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Review: The Eleventh Hour"। কিডস বুক রিভিউ। সংগ্রহের তারিখ ১৪ অক্টোবর ২০২১।  স্কোবি, সুজান, সম্পাদক (১৯৯৭)। The Dromkeen Book of Australian Children's Illustrators। স্কলাস্টিক অস্ট্রেলিয়া। পৃষ্ঠা ২৮–৩১। আইএসবিএন 1863886958। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সুমিত্রা মুখোপাধ্যায়

সুমিত্রা মুখোপাধ্যায় (৩০ মার্চ ১৯৪৯ - ২১ মে ২০০৩) একজন খ্যাতনামা ভারতীয় বাঙালি অভিনেত্রী যিনি বাংলা সিনেমায় তার কাজের জন্য পরিচিত ছিলেন। রঞ্জিত মল্লিক, উত্তম কুমার, সৌমিত্র চট্টোপাধ্যায়, সন্তু মুখোপাধ্যায় এবং দীপঙ্কর দে-র মতো অভিনেতাদের সাথে তাঁর অন-স্ক্রিন জুটি জনপ্রিয়। শ্রীমতি সুমিত্রা মুখোপাধ্যায়ের প্রথম চলচ্চিত্র "আজকের নায়ক" ১৯৭২ সালে মুক্তি পেয়েছিল। তিনি প্রায় ৪০০টি ছবিতে অভিনয় করেছেন, তার অভিনয় দক্ষতা দর্শক-প্রশংসা পেয়েছে। বিজয়ী - বেঙ্গল ফিল্ম জার্নালিস্টস অ্যাসোসিয়েশন - দেবী চৌধুরানীর পক্ষে সেরা সহায়ক অভিনেত্রীর পুরস্কার (১৯৭৫) বিজয়ী - বেঙ্গল ফিল্ম জার্নালিস্টস অ্যাসোসিয়েশন - অন্বেষণ - এর জন্য সেরা অভিনেত্রীর পুরস্কার (১৯৮৬) বিজয়ী - ফিল্মফেয়ার পুরস্কার পূর্ব - বৈশাখী মেঘ - সেরা অভিনেত্রী "Actress Sumitra Mukherjee passes away"। Sify (ইংরেজি ভাষায়)। ২১ মে ২০০৩। সংগ্রহের তারিখ ২০১৯-০৪-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bengali actress Sumitra Mukherjee is dead"। Rediff। সংগ্রহের তারিখ ১২ এপ্রিল ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে সুমিত্রা মুখোপাধ্যায় (ইংরেজি)
রাদু বোবোক

রাদু স্তেফানিৎসা বোবোক (রোমানীয়: Radu Boboc; জন্ম: ২৪ এপ্রিল ১৯৯৯; রাদু বোবোক নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব ফারুল কোন্সতানৎসা এবং রোমানিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলেন। ২০১৫ সালে, বোবোক রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। তিনি ২০২১ সালে রোমানিয়ার হয়ে আন্তর্জাতিক পর্যায়ে অভিষেক করেছেন; রোমানিয়ার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন। দলগতভাবে, বোবোক এপর্যন্ত ১টি শিরোপা জয়লাভ করেছেন, যা তিনি ফারুল কোন্সতানৎসার হয়ে জয়লাভ করেছেন। রাদু স্তেফানিৎসা বোবোক ১৯৯৯ সালের ২৪শে এপ্রিল তারিখে রোমানিয়ার ক্রাইয়োভায় জন্মগ্রহণ করেছেন এবং সেখানেই তার শৈশব অতিবাহিত করেছেন। বোবোক জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন। "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ১৩।  "Lotul României U23 convocat pentru Jocurile Olimpice de la Tokyo" [টোকিও অলিম্পিক গেমসের জন্য রোমানিয়ার অনূর্ধ্ব-২৩ দল ঘোষণা]। frf.ro (রোমানীয় ভাষায়)। রোমানীয় ফুটবল ফেডারেশন। ২৯ জুন ২০২১। সংগ্রহের তারিখ ১ জুলাই ২০২১।  রাদু বোবোক – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে রাদু বোবোক (ইংরেজি) ট্রান্সফারমার্কেটে রাদু বোবোক (ইংরেজি) ওয়ার্ল্ডফুটবল.নেটে রাদু বোবোক (ইংরেজি)
রবি কল্পনা

রবি ভেঙ্কটেশ্বরলু কল্পনা (জন্ম ৫ মে ১৯৯৬) একজন ভারতীয় ক্রিকেটার। তিনি ভারতীয় মহিলা জাতীয় ক্রিকেট দলে উইকেট-রক্ষক এবং ডানহাতি ব্যাটার হিসেবে তার জাতীয় স্তরের ক্যারিয়ার শুরু করেছিলেন। তার বাবা একজন অটোরিকশাচালক এবং কল্পনা তার বাবা -মাকে খুব কম বয়সে তার বিয়ে বন্ধ করতে রাজি করানোর জন্য সংগ্রাম করেছিলেন। "আমার সবচেয়ে স্মরণীয় জয় এখন পর্যন্ত আমার পরিবারকে বোঝানো এবং আমার বিয়ে বন্ধ করা যা প্রায় আকস্মিকভাবে ঘটতে পারতো", তিনি বলেন। কল্পনা ভারতীয় রেলওয়েতে কাজ করেন, এবং বিজয়ওয়াড়ায় থাকেন। তিনি বিজয়ওয়াড়ার নালন্দা ডিগ্রি কলেজ থেকে বি.কম ডিগ্রি অর্জন করেছেন। তিনি অন্ধ্রপ্রদেশ ক্রিকেট অ্যাসোসিয়েশন (APCA) থেকে ৪০০০ টাকা ভাতা নিয়ে রাজ্য দলের হয়ে খেলার মাধ্যমে তার কর্মজীবন শুরু করেছিলেন। তিনি প্রাথমিকভাবে দক্ষিণ অঞ্চল বিভাগের অনূর্ধ্ব ১৬ দলের জন্য খেলতেন। ২০১১ সালে, তিনি অনূর্ধ্ব ১৯ দলের হয়ে এবং তারপর ২০১২ সালে ইন্ডিয়া গ্রিন টিমের হয়ে, ২০১৪ সালে সিনিয়র সাউথ জোন দলের হয়ে খেলেন। এরপর তিনি ২০১৫ সালে ভারতীয় মহিলা ক্রিকেট দলের জন্য নির্বাচিত হন। এরপরই ২০১৫ সালে নিউজিল্যান্ডের বিপক্ষে তার আন্তর্জাতিক অভিষেক হয়। "Ravi Kalpana"। ESPN Cricinfo। সংগ্রহের তারিখ ৬ এপ্রিল ২০১৪।  "Uncapped Kalpana in India squad for NZ ODIs"। ESPN cricinfo। ২৫ জুন ২০১৫। সংগ্রহের তারিখ ১৩ জুন ২০১৮।  "Indian cricketer Ravi Kalpana reveals how she fought against an early marriage"। CricTracker (ইংরেজি ভাষায়)। ২০১৭-১২-৩১। সংগ্রহের তারিখ ২০১৮-১২-১৫।  "Indian cricketer Ravi Kalpana reveals how she fought against an early marriage - CricTracker"। CricTracker (ইংরেজি ভাষায়)। ২০১৭-১২-৩১। সংগ্রহের তারিখ ২০১৮-০৩-১৬।  "Jhulan Goswami and Sneh Rana shine as India beat New Zealand"। www.deccanchronicle.com/ (ইংরেজি ভাষায়)। ২০১৫-০৬-২৯। সংগ্রহের তারিখ ২০১৮-০৩-১৬।
পরিসংখ্যানিক বলবিজ্ঞান

পদার্থবিজ্ঞানে পরিসংখ্যানিক বলবিজ্ঞান বলতে একটি গাণিতিক পরিকাঠামোকে বোঝায় যাতে বহুসংখ্যক আণুবীক্ষণিক বস্তুর বৃহৎ সমবায়ের উপরে পরিসংখ্যানিক পদ্ধতিসমূহ ও সম্ভাবনা তত্ত্ব প্রয়োগ করা হয়। এটিতে কোনও প্রাকৃতিক সূত্র পূর্বানুমান বা স্বতঃসিদ্ধ হিসেবে গ্রহণ করা হয় না, বরং ঐ জাতীয় সমবায়ের আচরণ থেকে প্রকৃতিতে পর্যবেক্ষণকৃত বৃহৎবীক্ষণিক বস্তুসমূহের আচরণ ব্যাখ্যা করা হয়। চিরায়ত তাপগতিবিজ্ঞানের বিকাশের সাথে সাথে পরিসংখ্যানিক বলবিজ্ঞানের উদ্ভব ঘটে। চিরায়ত তাপগতিবিজ্ঞানে গড় মানের চারপাশে বিচলমান ও সম্ভাবনা বিন্যাস দ্বারা চরিত্রায়িত আণুবীক্ষণিক প্রচলসমূহের সাপেক্ষে পর্যবেক্ষণকৃত বৃহৎবীক্ষণিক ভৌত ধর্মসমূহ, যেমন তাপমাত্রা, চাপ, তাপ ধারকত্ব, ইত্যাদির ব্যাখ্যা দিতে পরিসংখ্যানিক বলবিজ্ঞান সফলতা প্রদর্শন করে। এর ফলে পরিসংখ্যানিক তাপগতিবিজ্ঞান ও পরিসংখ্যানিক বলবিজ্ঞান ক্ষেত্রগুলি প্রতিষ্ঠা লাভ করে। পরিসংখ্যানিক বলবিজ্ঞান ক্ষেত্রের প্রতিষ্ঠাতা হিসেবে প্রধানত তিনজন পদার্থবিজ্ঞানীর নাম উল্লেখ করা হয়: লুডভিগ বোলৎসমান, যিনি কতগুলি অণু-অবস্থার একটি সমবায় হিসেবে এনট্রপি নামক ধারণাটির মৌলিক ব্যাখ্যা প্রদান করেন। জেমস ক্লার্ক ম্যাক্সওয়েল, যিনি ঐ জাতীয় অবস্থাগুলির জন্য সম্ভাবনা বিন্যাসের প্রতিমানসমূহ নির্মাণ করেন জোসায়া উইলার্ড গিবস, যিনি ১৮৮৪ সালে ক্ষেত্রটির নামকরণ করেন। যেখানে চিরায়ত তাপগতিবিজ্ঞানের মূলত তাপগতীয় সাম্যাবস্থা নিয়ে আলোচনা করা হয়, সেখানে পরিসংখ্যানিক বলবিজ্ঞানের পদ্ধতিগুলিকে অসাম্যাবস্থা পরিসংখ্যানিক বলবিজ্ঞান ক্ষেত্রে অসাম্য দ্বারা পরিচালিত অপ্রত্যাবর্তী প্রক্রিয়াসমূহের দ্রুতির আণুবীক্ষণিক প্রতিমান সংক্রান্ত সমস্যাগুলিতে প্রয়োগ করা হয়েছে। এই প্রক্রিয়াগুলির মধ্যে রাসায়নিক বিক্রিয়া এবং কণা ও তাপের প্রবাহ দৃষ্টান্ত হিসেবে উল্লেখ্য। কোনও বহুকণাবিশিষ্ট ব্যবস্থার একটি স্থিতাবস্থা প্রবাহের সরলতম অসাম্যাবস্থা পরিস্থিতিটির গবেষণায় অসামাবস্থা পরিসংখ্যানিক বলবিজ্ঞান প্রয়োগ করে মৌলিক জ্ঞানস্বরূপ বিচলন-অবক্ষয় উপপাদ্যটি (fluctuation–dissipation theorem) পাওয়া গেছে।
ভেরি ইয়াং গার্লস

ভেরি ইয়াং গার্লস (অর্থ: কম বয়সী মেয়েরা) হল মানব পাচার ও এর উন্মোচন নিয়ে ২০০৭ সালে তৈরি একটি তথ্যচিত্র। শোটাইমে সম্প্রচারিত এবং ডেভিড শিসগাল এবং নিনা আলভারেজ পরিচালিত, এই অনুষ্ঠানটিতে দেখানো হয় ১৩ এবং ১৪ বছর বয়সী আফ্রিকান-মার্কিন মেয়েদেরকে কীভাবে প্রলুব্ধ ও নির্যাতিন করে পিম্পরা এদের নিউ ইয়র্কের রাস্তায় বিক্রি করে দিত এবং পুলিশরা কীভাবে এদেরকে প্রাপ্তবয়স্ক অপরাধী হিসেবে বিবেচনা করে এদের সাথে আচরণ করত। চলচ্চিত্রটি বাস্তবে সবেমাত্র কৈশোরে পা দিয়েছে এমন মেয়েদের অনুসরণ করে, তাদের সাথে বাস্তব পরিবেশে এবং অন্তরঙ্গ সাক্ষাৎকারের মাধ্যমে দেখানো হয় তারা কীভাবে প্রথমে রাস্তায় প্রলুব্ধ হয় এবং পরবর্তীতে যে যে ঘটনাগুলি ঘটে। চলচ্চিত্রটিতে নির্লজ্জ পিম্পদের তোলা চমকপ্রদ কিছু ফুটেজও দেখানো হয়, যাতে অনেক মহিলার রাস্তার জীবনে চক্র কীভাবে শুরু হয় তার কিছু চিত্র দেখা যায়। চলচ্চিত্রটিতে, রাচেল লয়েড দ্বারা প্রতিষ্ঠিত এবং পরিচালিত, গার্লস এডুকেশনাল এন্ড মেন্টরিং সার্ভিসেস (জিইএমএস) নামক যৌন শোষণ থেকে বেঁচে যাওয়াদের একটি পুনরুদ্ধার কেন্দ্রের কাজ দেখানো হয়। তিনি এবং তার কর্মীরা রাস্তায় পতিতাবৃত্তিতে নিয়োজিত মেয়েদের ও আদালত কর্তৃক তাদের কাছে পাঠানো মেয়েদের সাহায্য করে। প্রামাণ্যচিত্রটিতে দেখা যায় যে, এসব মেয়েরা, তাদের টুকরো হয়ে যাওয়া জীবনকে জোড়া দেবার সুযোগ পাবার পরেও কীভাবে দুটি ভিন্ন জগতের প্রান্তে দাঁড়িয়ে দোদুল্যমান অবস্থায় রয়েছে। অনেকে সেই শক্তির সাথে লড়াই করার পরও তাদের আগের জীবনে ফিরে গিয়েছেন। মেয়েদের এবং পিম্পদের জগতে অভূতপূর্ব প্রবেশাধিকার ব্যবহারের মাধ্যমে, প্রামাণ্যচিত্রের নির্মাতারা এই আশা ব্যক্ত করেন যে "আইন প্রয়োগকারী সংস্থা, গণমাধ্যম এবং সমাজ একযোগে যৌন শোষণ, রাস্তার পতিতাবৃত্তি, এবং মানব পাচারের একটা পরিবর্তন আনবে যা কিনা আমাদের নিজেদের সামনেই ঘটে চলেছে।" চলচ্চিত্রটি টরন্টো আন্তর্জাতিক চলচ্চিত্র উৎসব, ২০০৮ সালে এডিনবার্গ চলচ্চিত্র উৎসব, ২০০৮ সালে বোস্টনের স্বাধীন চলচ্চিত্র, ২০০৮ সালে সত্য/মিথ্যা চলচ্চিত্র উৎসব, ২০০৮ সালে মিয়ামি আন্তর্জাতিক চলচ্চিত্র উৎসব, ২০০৮ এ জেরুজালেম চলচ্চিত্র উৎসব, ২০০৮ সালে জ্যাকসন হোল চলচ্চিত্র উৎসব, এবং ২০০৮ এ ইন্ডি স্পিরিট চলচ্চিত্র উৎসবে অফিসিয়ালি নির্বাচিত হয়। ক্যাবল নেটওয়ার্ক শোটাইম তথ্যচিত্রটি সম্প্রচার ও বিতরণ করে। New York Times review, "Children Without Childhoods" AALBC review IMDb review GEMS Official Web site "GEMS Press Kit" (পিডিএফ)। ১৩ মে ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ অক্টোবর ২০২১।  Showtime Official Site listing ইন্টারনেট মুভি ডেটাবেজে ভেরি ইয়াং গার্লস (ইংরেজি) রটেন টম্যাটোসে ভেরি ইয়াং গার্লস (ইংরেজি) জিইএমএসের অফিসিয়াল ওয়েব সাইট